बीरगंज, बैशाख ३
मधेस आन्दोलन के प्रणेता एवं नेपाल सद्भावना पार्टी के संस्थापक अध्यक्ष स्व. गजेन्द्र नारायण सिंह जी के ८७ औं जन्मजयन्तीके अवसर पर नेपाल सद्भावना पार्टी पर्सा आजू बीरगंजमें एगो कार्यक्रम सम्पन्न कईलख |
पर्साके अध्यक्ष मनोज कर्ण के अध्यक्षतामें पार्टी कार्यालय में आयोजित कार्यक्रममें सहभागी पार्टीके नेता एवं कार्यकर्ता लोग स्व. सिंह के तस्बीर ऊपर माल्यार्पण कर के नेता सिंह के बिचार एवं निति के ऊपर चर्चा कईलख लोग | कार्यक्रम के संबोधन करत नेपाल सद्भावना पार्टी के महासचिव शिव पटेलजी पंचायत काल से ही नेपाल के मधेसी, आदिबासी, जनजाति औरी थारु समुदाय के राष्ट्र के मूल धार में लियावे खातिर स्व. सिंह जी के कईल अतुलनीय योगदानके अधिकार प्रेमी जानता कहियो ना भुलाई कहते स्व. सिंह जी के सपना पूरा करे खतिरा जारी मधेस आन्दोलन के सफल बनावे खातिर पार्टी के सम्पूर्ण नेता एवं कार्यकर्ता लोग ईमानदारी से लागे खातिर बतवले | संबोधन के ही क्रम में महासचिव पटेल जी कहले नेपाल में संघियताके अवधारणा लियावेवाला प्रथम नेता के रूप में परिचित स्व. सिहं संबिधान सभा से संघियता लागु भईला के बाद अमर हो गईले | स्व. सिहं नेपाल के एगो असल राष्ट्र नेता के छाप छोड़ के गईले |
नेपाल सद्भावना पार्टी पर्सा सचिव कृष्ण पटेल द्वारा संचालित कार्यक्रम में नेपाल सद्भावना पार्टी के केन्द्रीय सदस्यगण संजय पाण्डे, अनिरुद्ध सिंह, नेता पप्पू पटेल, नेपाल महिला मंचके केन्द्रीय उपाध्यक्ष मुनि श्रीवास्तव, पर्सा अध्यक्ष अनीता रौनियार लगायत नेतागण लोग स्व. सिंहके जीवनी ऊपर टिप्पणी कईलख लोग | कार्यक्रमके स्वागत मनतब्य पर्सा के उपाध्यक्ष संतोष सर्राफ जी से ब्यक्त कईल गईल |
mai_Deva bho_Deva bho_Deva mai_Deva